Denne film er baseret på en sand historie.
Hør så her, nye niggere. I er huggesjakket.
Det er meget enkelt. I griber huggerten, tager fat i rørene...
...og så går I til den.
Hold rørene frem. Hug toppene af.
Af med skederne.
Smid dem i en bunke til plantesjakket.
Rørene bider ikke, -
- så I skal ikke holde jer tilbage. Bare gå i krig!
Min mor
er død
min far
er død
min Gud
solskin
min Gud
solskin
det er sent
ak ja
det er varmt
Så er det godt, så er det godt.
I seng med jer.
Tak for musikken.
Læg dig ned. Kom så.
Giv mig et kys.
- Jeg elsker dig, Margaret. - Jeg elsker også dig, far.
Sov godt.
Den her tager jeg.
Nu ikke mere spektakel.
Godnat.
Tre uger og to dage.
Det er jo vilkårene.
Jeg ved ikke, hvad du vil gøre uden mig.
Jeg har ikke i sinde at dovne.
Det er godt betalt, min elskede.
Hvis bare jeg ikke skulle dele din mad med andre.
Det skal du heller ikke.
Du retter dig efter din mor. Forstået, Alonzo?
Får man et kys? Tak.
Kom godt frem. - Hav det godt her.
Klar?
- Goddag, hr. Northup. - Goddag.
Ved Djævelen, der har vi ham.
Hr. Northup! Her er to herrer, De bør møde.
D'herrer Brown og Hamilton.
De to herrer efterspørger talentfulde personager, -
- og jeg sagde netop til dem, -
- at Solomon Northup er en fremragende violinist.
- Det gjorde han. - Hr. Moon er alt for elskværdig.
Med hans elskværdighed og Deres beskedenhed in mente, -
- må vi da ulejlige Dem med en kort samtale?
Naturligvis.
Et cirkus?
Det er vores beskæftigelse. Truppen er nu i Washington.
"Cirkus" er for fattigt et ord til at beskrive vort dygtige ensemble.
Det er et skue så godt som uden lige.
Væsener fra det mørkeste Afrika, intet dannet menneske har set.
Akrobater fra Orienten, -
- der vrider sig på de mest forbløffende måder.
Selv er jeg assistent for hr. Brown, -
- en internationalt berømmet udøver af gøglerkunsten.
Vi er på vej tilbage til truppen -
- efter i en periode at have gjort en smule mønt på egne optrædener.
Vi henvendte os til hr. Moon...
Vi havde et forbistret bøvl med at skaffe ledsagemusik.
Sande talenter lader til at være en mangelvare.
Kunne vi overtale Dem til at ledsage os til Washington, -
- ville vi betale Dem en dollar om dagen -
- og tre dollar for hver forestilling, De akkompagnerede.
Vi vil tillige betale for Deres hjemrejse til Saratoga om to uger.
Velkommen til Washington, Solomon.
- Hamilton, De er for meget. - Andre kan slet ikke få nok.
Solomon, disse 43 dollar er til Dem.
- Det er jo langt mere end min hyre. - Det har været en indbringende uge.
- Skål. - Skål.
En mere.
Mine herrer...
Deres gavmildhed er exceptionel.
Og Deres talent er ubestrideligt.
- Skål for Solomon. - Skål.
Skål.
Tag det med ro, Solomon.
Det er der ingen skam i.
Vi må skynde os, Hamilton.
En tår over tørsten. Vi er der lige straks.
Undskyld...
Tænk ikke på det.
Lad ham nu sove, Hamilton.
En god nats søvn.
Og i morgen...
I morgen vil De føle Dem så livfuld og forfrisket, -
- som var Jorden født på ny.
Der er ikke mere, vi kan gøre for ham.
Det er synd og skam.
Nå, boy, hvordan har du det?
Mit navn...
Mit navn er Solomon Northup. Jeg er en fri mand.
Jeg bor i Saratoga, New York med min hustru og mine børn, -
- som ligeledes er frie. De har ingen ret til at tilbageholde mig.
Du er ingen fri mand.
Og jeg lover Dem, at når jeg bliver sat fri, -
- vil jeg kræve oprejsning for denne uret.
Så giv os afklaring. Fremvis dine papirer.
Du er ingen fri mand.
Og du er ikke fra Saratoga.
Du er fra Georgia.
Du er ingen fri mand.
Du er bare en bortløber fra Georgia.
Du er bare -
- en bortløben nigger -
- fra Georgia.
Du er en slave!
En slave fra Georgia!
Er du en slave?
Nej.
Hjælp...
Hjælp mig!
Kom og hjælp mig!
Den gamle klud hænger jo i laser.
Du skal have noget ordentligt på.
Værsgo. Tag den på.
Sådan.
Nydeligt. Nydeligt.
Skal du ikke sige tak?
- Den har min hustru givet mig. - Laser og pjalter.
Laser og pjalter.
Vask dig nu.
Vask også knægten.
Skrub jer godt.
Ved De, hvornår min mor kommer?
- Og få ham til at klappe i. - Mor!
Ti stille.
- Mor! - Få ham til at klappe i.
Din mor skal nok komme, men du er nødt til at tie stille.
Ti stille.
Vi skal bruge et nådigt øre. En, vi kan klage vores nød til.
Hvem skulle det være?
De to mænd, jeg slog følge med. Jeg er vis på, at de leder efter mig.
Du kan være vis på, de sidder og tæller pengene, de fik for dig.
De var ikke bortførere, de var scenekunstnere.
Ved du det? Ved du med sikkerhed, hvem de var?
Virkeligheden er, at vi vil blive transporteret sydpå.
Til New Orleans, vil jeg formode.
Der vil vi blive solgt på markedet, og derefter...
Tja, er man først i en slavestat, har man vel kun én lod.
Det er ikke for at gøre dig unødigt bekymret, John.
Det er jeres skæbne, men John blev ikke bortført.
John er bare pant. Når herren betaler sin gæld, bliver John sat fri.
Vores herrer befrier os ikke.
John har ondt af jer, men der, hvor I skal hen, skal John ikke med.
- Mor! - Randall!
Mor!
Er du uskadt?
Gud være lovet.
Kom så op med jer.
- Op, sagde jeg! - Nej...
- Du tier stille. Ud i gården. - Ikke mine børn!
Tag ikke sådan på vej. I skal bare ud på en lille tur.
En lille sejltur er da ikke noget at være bange for, vel?
Johns herre skal nok betale. Han skal nok betale!
Jeg vil ikke høre et kvæk fra nogen af jer.
Ikke ét.
Kom så.
Fart på.
Kom så, tøs. Efter din mor.
- Kom så, knægt. - Op ad trappen.
Ned fra vognen med jer.
Få så lidt fart på.
- Af sted. - Op ad trappen.
Hurtigere.
Fart på!
Du der, op med dig.
Sæt dig ned.
Sæt dig der.
Vær nu ikke så trist.
Hvis du vil overleve, så gør og sig så lidt som muligt.
Fortæl ikke, hvem du er, eller at du kan læse og skrive.
Medmindre du vil ende som en død nigger.
Og hold så din kæft.
Vi må tage kampen op.
Det er en lille besætning. Med den rette plan bør de kunne overmandes.
Tre mand mod en hel besætning?
Alle de andre er niggere. Født og opvokset som slaver.
Niggere ejer ikke kampgejst. Ikke en eneste af dem.
Jeg ved bare, at hvis vi når rejsens mål, -
- så ville vi ønske, vi var døde i kamp.
Vil man overleve, frister man ikke den sikre død. Man dukker nakken.
For få dage siden sad jeg i familiens skød.
I mit hjem.
Og nu fortæller du mig, at alt er tabt.
At ingen må vide, hvem jeg er. Er det sådan, jeg skal overleve?
Jeg vil ikke overleve.
Jeg vil leve.
Han er heldig.
Heldigere end os.
Jeg kan ikke se ham. Clemens!
Clemens Ray!
- Hr. Ray! - Hvem har befalingen her?
- Jeg er kaptajnen. - Navnet er Jonus Ray.
Min sagfører har dokumentation for, at negeren Clemens Ray tilhører mig.
Det kender jeg ikke noget til.
Overdrag mig straks min ejendom, eller bliv sigtet for tyveri.
Lad ham gå.
Hr. Ray...
Clemens!
- Hold på ham! - Clemens!
Hr. Parker.
Hr. Northup. Fru Northup.
Var det noget med en ny kravat? Den pureste silke, vævet i Frankrig.
Min hustru skal blot bruge en ny taske til sine rejser.
Er der allerede gået et år? Skal De arbejde i Sandy Hill igen?
- Ja. - Jeg har det helt rigtige.
Den er lige Deres stil, men hårdfør nok til at tåle rejsen.
- Den er nydelig. - Men hvad koster den?
Vi tager den. Børnlille, kom og se, hvad jeres far har købt til mig.
Øjeblik, så skal jeg være der.
Hr. Parker... Kan vi tale lidt om prisen?
Et øjeblik, Solomon. Der er en kunde, der venter.
- Velkommen til. - Hold godt på tegnebogen.
- Tag Dem ikke af den herre. - Jasper!
- Jeg beklager forstyrrelsen. - Vi blev ikke forstyrret.
Farvel, min herre.
- Farvel. - Ud, Jasper.
Udmærket, udmærket.
Lad os så se. Eliza!
Rejs jer, når I bliver råbt op. Eliza!
Lethe!
John!
Oren!
Platt!
Rejs dig op.
Du passer på beskrivelsen. Hvorfor reagerede du ikke?
Mit navn er ikke Platt.
Dit navn er Platt.
Hr. kaptajn, før niggerne hen til min vogn.
Flyt jer.
Jeg skulle mene at have noget, der burde falde i Deres smag.
Kom med denne vej.
Godt så. Inspicer dem i ro og mag, -
- men læg i særdeleshed mærke til unge Ezra her.
Kernesunde lemmer. Jeg har aldrig set hans lige.
Og dette bedårende væsen. Er hun ikke utrolig?
Hun vil blive en storartet stuepige. Hvad siger fruen?
Så værsgo at inspicere dem, og tag for Dem af forfriskningerne.
Mine herrer, hvad finder nåde for Deres blik?
Karlen her? Luk munden op. Højere.
Se engang. Han har aldrig i sit liv været syg.
Jeg kan også anbefale Martha. En fremragende kagebager.
Hr. Ford.
Det glæder mig at se Dem. Hvad falder i Deres smag?
Fyren her er meget muskuløs.
Hvad skal De have for Platt og Eliza?
1.000 for Platt.
Han er en talentfuld nigger, kan jeg forsikre Dem om.
700 for Eliza. Et røverkøb.
Må jeg give Dem en veksel?
Split ikke min familie ad. Fjern mig ikke fra mine børn.
Jeg skal nok være Dem den mest trofaste slave...
- Hvad skal drengen koste? - Drengen, ja.
Klap i, eller jeg skal give dig noget at klynke over. Kom her, Randall.
Se, hvor rask drengen er. Som moden frugt.
Må jeg låne Deres stok?
Se så her. Randall, løb, løb!
Sådan! Højere!
Der kan De se. Han skal nok blive en prægtig arbejdshest.
600 for drengen. Min endelige pris.
Top.
Storartet. Lige et øjeblik.
- Hr. Ford. - Jeg bønfalder Dem...
Hvad skal den lille pige koste?
Så ung en pige kan dårligt give nogen fortjeneste.
Jeg kan ikke sælge pigen. Der vil kunne tjenes store summer på hende.
Hun er smuk og lys i huden.
Vi fører ikke tyklæbede bomuldsplukker-niggere her.
Det er hendes barn, menneske.
Ejer De da ingen medfølelse?
Min medfølelse kan ligge på bagsiden af en mønt.
Vil De købe de omtalte slaver, hr. Ford, eller takker De nej?
- Jeg køber Platt og Eliza. - Solgt.
Jeg går ikke uden mine børn. De må ikke tage dem fra mig!
Fanden tage dig! Få hende ud herfra.
Før hende væk, for helvede!
Platt, grib fiolen og spil et eller andet.
Jeg skal give dig noget at hyle for, din forbandede so!
Få hende ud herfra! Ud!
Hr. Ford, det var mig en fornøjelse.
Har du købt niggere?
To? Har du købt to?
Hr. Chapin.
Den ene græder. Hvorfor græder hun?
Hun blev skilt fra sine børn.
- Der var ikke noget at gøre. - Stakkels kvinde.
Hr. Chapin...
I morgen kan De sætte de to i arbejde i møllen.
Nu og her skal de have mad og lov til at hvile sig.
Javel.
Kom så. Kom.
Ikke smøle.
Få dig en bid brød og lidt søvn, så vil du snart glemme de børn.
Jeg kan oplyse jer nye niggere om, at jeg hedder John Tibeats.
Jeg er William Fords tømrermester.
I har værsgo at tiltale mig "herre".
Hr. Chapin er forvalter her på plantagen.
Ham har I også værsgo at tiltale "herre".
Klap i jeres hænder.
Sådan her. Kom så.
Kom nu. Klap.
nigger løb med liv og lyst
nigger sled sit skjortebryst
løb, løb fly fra slavefængerne
løb, nigger, løb du må se at komme væk
Sådan. Vis lidt entusiasme.
nigger løb i slidte sko
løb durk ind i et hvepsebo
løb, løb fly fra slavefængerne
løb, nigger, løb du må se at komme væk
løb, nigger, løb fly fra slavefængerne
løb, nigger, løb du må se at komme væk
det siges ingen nigger er en tyveknægt
jeg fanged'tre der prøvede at slippe væk
en stjal en skæppe majs og en stjal et brød
en stjal det reb der blev hans egen død
løb, nigger, løb fly fra slavefængerne
løb, nigger, løb du må se at komme væk
løb, nigger, løb fly fra slavefængerne
løb, nigger, løb du må se at komme væk
kære slavefænger du må ikke fange mig
fang den nigger der står og gemmer sig
løb, nigger, løb fly fra slavefængerne
løb, nigger, løb du må se at komme væk
løb, nigger, løb fly fra slavefængerne
løb, nigger, løb du må se at komme væk
løb, nigger, løb fly fra slavefængerne
løb, nigger, løb du må se at komme væk
"Jeg er Abrahams Gud, -
- Isaks Gud og Jakobs Gud."
"Da skarerne hørte dette, blev de slået af forundring over hans lære.
En af dem, en lovkyndig, -
- stillede ham et spørgsmål for at sætte ham på prøve."
Åen er dyb nok til at sejle på.
Selv med en fuldt lastet båd.
Afstanden fra byggepladsen til flodarmen er kortere ad vandvejen.
Transportomkostningerne bør kunne mindskes væsentligt.
- "Mindskes væsentligt"? - Hvis vi benytter vandvejen.
Er du ingeniør eller nigger?
Lad manden tale ud.
Det er et luftkastel. Mange ingeniører har tænkt den tanke.
Passagerne er for smalle.
Jeg vil anslå, at de er 12 fod på det smalleste.
Det er plads nok til en båd, hvis et sjak niggere rydder vejen.
Hvad forstår du dig på transport og landrydning?
Jeg deltog i renovationen af Champlain-kanalen -
- under ledelse af William van Nortwick.
Af egen lomme hyrede jeg dygtige medhjælpere -
- og entreprenerede transporten af tømmer fra Lake Champlain til Troy.
Jeg bekender mig gerne imponeret, selvom De ikke vil.
Saml et sjak og se, hvad du kan gøre.
Få dem væk!
To, tre...
Platt, du er et under.
Det var du længe om.
- Tak, hr. Ford. - Det er mig, der takker.
Platt.
Tusind tak, hr. Ford.
Det er min tak til dig og en ringe en af slagsen.
Jeg håber, den vil være os begge til glæde i årene fremover.
Eliza.
Hold op!
Hold op med at hyle!
Lader du sorgen gribe dig, ender du med at drukne i den.
Er du holdt op med at sørge over dine børn?
Du giver aldrig lyd derfor, men kan dit hjerte nogensinde slippe dem?
De er som mit eget kød.
Hvem smertes da mest?
Generer jeg herren og fruen?
Vægter du mit savn ringere end deres velbefindende?
- Hr. Ford er et anstændigt menneske. - Han er slaveejer!
- Under de givne omstændigheder. - Han er stadigvæk slaveejer.
Men du kryber for hans fod. Du soler dig i hans gunst.
Jeg overlever!
Jeg nægter at fortvivle!
Jeg vil stå hr. Ford til tjeneste -
- og holde mig i vigør, indtil jeg skimter friheden.
Skimter du den i Ford?
Tror du ikke, han ved, at du er mere, end du lader syne?
Men han gør intet for dig. Intet.
Du er ikke bedre end præmiekvæg.
Så gå til ham.
Fortæl ham om dit tidligere liv og se, hvad du får ud af det, Solomon.
Eller stiller du dig tilfreds med rollen som Platt?
Min ryg er dækket med ar, -
- fordi jeg bedyrede min frihed. Du skal ikke pege fingre ad mig.
Jeg peger ikke fingre ad dig. Det tilkommer ikke mig.
Jeg har gjort vanærende ting for at overleve, -
- og dem til trods er jeg endt her.
Stillet lige så ringe, som havde jeg stået fast.
Gud tilgive mig.
Tillad mig nu at sørge over mine børn.
"Den, der ydmyger sig og bliver som dette barn, -
- er den største i Himmeriget.
Og den, der tager imod sådan et barn i mit navn..."
Jeg holder ikke den vrælen ud.
"Men den, der bringer en af disse små til fald, -
- var bedre tjent med at få en møllesten hængt om halsen -
- og blive sænket i havets dyb."
Amen.
Gør nu samlingerne jævne.
- Det er de. - Gu er de ej.
De er så glatte som kalveskind.
Siger du, jeg lyver, boy?
Det afhænger af synsvinklen.
Derfra, hvor De står, ser det måske galt ud, men hænderne tager ikke fejl.
De burde tage alle sanser i brug, inden De fælder Deres dom.
Gudfader, du er et asen.
Du er en hund.
Og ikke et hak bedre til at lystre!
- Jeg gør som befalet. - Så stå op ved daggry.
Hent en bøtte søm hos Chapin -
- og gå i gang med at sætte klinkbrædder på.
Javel.
Sørg for, at samlingerne er jævne.
Hvor fører I mig hen?
Solomon! Solomon!
Når jeg siger, at jeg nød min herres gunst, så ved du, hvad jeg mener.
Og igennem ni år overøste han mig med alskens goder og overflod.
Silke, smykker og sågar tjenestefolk til at opvarte os.
Sådan var vores liv.
Og jeg fødte ham denne smukke pige.
Men hr. Berrys datter...
...så altid på mig med ringeagt i blikket.
Og hun hadede Emily, omend de to var af samme kød.
Da hr. Berry blev syg, tog hun magten i huset.
En dag blev jeg kørt til byen og stillet i udsigt, -
- at man ville udstede os et fribrev.
Mine stakkels børn.
Havde jeg ikke sagt, du skulle sætte klinkbrædder på?
Jeg er i gang, herre. De er alle sammen blevet udskiftet.
Sagde jeg ikke, du skulle hente en bøtte søm?
Det har jeg gjort.
Nå, så det har du?
Fanden tage dig. Jeg troede, du havde hjerne!
Jeg gjorde som beordret.
Hvis der er noget galt, er det ordren, den er gal med.
Dit sorte svin.
Dit forpulede, -
- sorte svin.
Smid tøjet.
Smid det.
Jeg nægter.
Du får ikke lov at leve -
- en dag mere, nigger!
Hjælp!
Han myrder mig!
Tilgiv mig! Tilgiv mig!
Hvad foregår der?
Hr. Tibeats vil piske mig for at bruge de søm, De gav mig.
Det her er ikke forbi.
Jeg vil kræve min bod i kød, -
- og jeg vil kræve den til fulde.
Rør dig ikke.
Og forlad ikke plantagen, for så kan jeg ikke beskytte dig.
Bliv her.
D'herrer!
Den, der trækker i den nigger, er en død mand.
Det er mig, der er forvalter her på plantagen.
William Ford har en gældsforpligtelse for Platt.
Hvis I hænger ham, mister han sin værdi.
I har intet krav at gøre på hans liv.
I to...
Hvis I kerer jer det mindste om jeres egen sikkerhed, -
- så forsvind!
Det har De ingen hjemmel til!
Jeg har ret til at gøre med Platt, som jeg vil!
Sam!
Hent muldyret, og tilkald hr. Ford.
Platt. Stakkels Platt.
Jeg tror, Tibeats lusker rundt derude. Han vil se dig død, -
- og han helmer ikke. Du er ikke længere i sikkerhed her.
Jeg tror heller ikke, du kan holde dig i skindet, hvis han overfalder dig.
Jeg har overdraget min gæld til Edwin Epps.
Han vil være...
Hr. Ford...
De skal vide, at jeg ikke er slave.
- Jeg vil ikke høre det. - Jeg var engang en fri borger.
Jeg forsøger at redde dit liv!
Jeg har forskrevet mig en gæld.
Og den er til Edwin Epps.
Han er en barsk mand og en niggertæmmer af lyst, -
- men der var ingen andre, der ville have dig.
Du har skabt dig et ry.
Uanset omstændighederne er du en enestående nigger.
Men jeg frygter, at det skal blive din ulykke.
"Den tjener...
...som kender sin herres vilje...
...men ikke har forberedt...
...ikke har forberedt...
...eller gjort noget efter herrens vilje...
...han skal have mange prygl."
Hørte I det? "Prygl".
Den nigger, der ikke adlyder sin herre, altså sin ejermand...
...den nigger skal have mange prygl.
"Mange" betyder rigtig mange.
40, 100, 150 piskeslag.
Det står i Bibelen.
Pluk så den bomuld!
Fart på!
Sådan, Edward! Sæt niggerne i sving!
Pluk den bomuld! Fart på!
Bob har plukket 240.
Hvad med James?
295 pund.
Det er flot klaret, boy.
Platt plukkede 182.
Hvad kan en gennemsnitlig nigger plukke om dagen?
- 200 pund. - Og han er ikke gennemsnitlig.
Patsey plukkede 512 pund.
512?
I mandfolk har ingen skam i livet at lade Patsey plukke mere end jer.
Ikke én dag har hun plukket mindre end 500 pund.
Hun er markens dronning.
- 138 pund... - Jeg er ikke færdig, Treach.
Har jeg ikke lov at glæde mig over Patseys arbejde?
Jo.
Sikken dronning.
Til marken skabt og viet.
En nigger over niggere.
Hende har Gud givet mig.
Således belønnes et retskaffent levned.
Lad alle komme det i hu.
Alle!
Værsgo, Treach. Sig frem.
Phebe plukkede 138 pund.
Hun var på 145 i går. Tag hende fra.
George plukkede 206 pund.
Hvor meget plukkede han i går?
- 229. - Tag ham fra.
Ud med jer.
Kom så.
Af sted med dig, boy!
Vågn op! I aften skal der danses!
Find fiolen frem, Platt!
Kom nu, Platt!
Vær nu lidt muntre! Flyt fødderne!
- Sælg hende. - Hvad er der los?
Du sælger negerinden.
Sælge lille Pats?
Hun plukker med mere iver end nogen anden nigger. Vælg en anden.
Nej. Sælg hende.
Jeg gør det ikke.
Du fjerner den sorte so fra vores ejendom, -
- eller jeg flytter tilbage til Cheneyville.
Tilbage til den svinesti, hvor jeg fandt dig?
Prøv ikke at konkurrere med Patsey, min egen.
For jeg skiller mig langt hellere af med dig end med hende.
Hvad glor du på?
Forbistrede kvinde.
Det skal ikke ødelægge mit gode humør.
Dans. Dans, sagde jeg!
Kom så!
Gå til den, Platt. Giv fiolen klø!
Platt.
Ja, frue?
Kender du vejen til Bartholomew?
Ja, frue.
Her er varebestillingen.
Få den ekspederet og vend tilbage med det samme.
Tag skiltet på.
Bed Bartholomew om at skrive det på regningen.
Hvor kommer du fra, Platt?
- Det har jeg fortalt Dem. - Fortæl mig det igen.
Washington.
- Hvad hed din herre? - Freeman.
Var han en lærd mand?
Det var han velsagtens.
Lærte han dig at læse?
Et ord her og der.
Men jeg forstår mig ikke på...
Det skal du heller ikke bryde dit hoved med.
Ligesom de andre er du købt til at arbejde. Intet andet.
Mere end det vil stå dig i 100 piskeslag.
Kom her, boy.
Kom nu.
Hvor skal du hen, boy?
Jeg er på vej til Bartholomew på vegne af fru Epps.
Så se du at komme derhen.
Og det i en fart.
Bomuldstråd og silketråd.
To unser tobak.
Foliopapir.
Fik du problemer?
Nej, frue. Ingen problemer.
- Platt Epps. Godsøndagmorgen. - Godmorgen, hr. Shaw.
Min herre har sendt mig herhen for at hente Patsey. Må jeg have lov?
Om forladelse, fru Shaw.
Nigger Platt.
- Patsey, herren har brug for dig. - Jeg har fri på sabbatsdagen.
Han bad mig løbe herhen og sagde, at det hastede.
En kop te?
Ellers tak, det vover jeg ikke.
Ville hr. Epps blive mindre arrig, om så du vendte rettidigt tilbage?
Han er galsindet af natur. Sæt dig!
Drik teen, du er blevet budt.
Hvad skyldes Epps' henvendelse?
Det vil jeg helst ikke sige.
Lidt sladder på sabbatten er vel ingen skade til. Alting med måde.
Som De jo ved, -
- er hr. Epps en mand af -
- strengt sindelag.
- Han har uvilje mod Deres husbond. - Det har han.
Hr. Epps er af det indtryk, at hr. Shaw...
...er en værre lothario.
Det er uden tvivl ubegrundet.
Uden tvivl, hvis ikke det har rod i sandheden.
- Jeg mente det ikke ilde. - Han hørte dig ikke.
Jeg mente ikke fruen det ilde.
Du skal ikke være bange for at støde mine følelser.
Jeg har ikke smagt piskens snert i flere år, end jeg mindes.
Ej heller har jeg slidt i marken.
Som jeg engang stod til tjeneste, har jeg nu andre, der tjener mig.
Prisen for min nuværende tilværelse er, -
- at hr. Shaw forkynder sin kærlighed til mig, -
- mens jeg gør gode miner til hans troskabsmaskespil.
Dersom det skåner mig for livet som bomuldsnigger, -
- så lad det være sådan.
Det er en beskeden og rimelig pris at betale.
Jeg ved, hvordan det er at nyde herrens bevågenhed og begærlighed.
Et vellystent natligt besøg -
- eller en besøgelse af pisken.
Trøst dig, Patsey. Vorherre skal nok tugte Epps.
I tidens fylde -
- skal Vorherre nok tugte dem alle.
Faraonernes forbandelse blegner, -
- sammenlignet med hvad der venter plantageejerne.
Hvor har vi det hyggeligt.
Pats.
- Patsey! - Bare gå videre.
Jeg fandt hende, herre, og har bragt hende tilbage.
Hvad sagde du til hende lige før? Hvad sagde du til Patsey?
Vi vekslede ingen ord.
Din løgner. Din forpulede løgner.
Jeg så jo, du talte med hende.
Fortæl mig det.
Der er intet at fortælle.
Jeg sprætter din sorte strube op!
Kom her. Kom så her!
Jeg bragte hende tilbage, som...
Jeg hentede hende, som De befalede!
Hr. Epps!
Du holder dig fra Pats, boy.
Det er Herrens dag.
Det er ikke just kristent af os at gebærde os sådan her.
Jeg giver mig.
I ridderlighedens navn...
...hjælp din herre på fødderne.
Jeg slår dig ihjel!
Hvad foregår der?
Hr. Epps mente fejlagtigt, at Patsey og jeg samtalte.
- Jeg forsøgte at forklare. - Hvad er der med dig?
Kan du ikke helligholde sabbatten uden hende?
Du er en ussel tølper. En skiden, gudløs hedning.
Min seng er for hellig til dig.
- Hvad har han fortalt dig? - Om dine utugtige luner.
Hvad ved han om noget?
Jeg har slet ikke talt med ham i dag.
Din løgnagtige nigger.
Har jeg vel?
Der har du sandheden.
Forpulede nigger.
Patsey...
Gør en pause fra dansen.
Kom og smag, hvad jeg har bagt til jer.
- Tak, frue. - Tak, frue.
Du får ikke nogen, Patsey.
Så du det?
Så du det uforskammede blik, hun sendte mig?
- Jeg så ikke noget. - Er du blind eller ubegavet?
Den glødende, hadefulde foragt lyste ud af hendes sorte ansigt.
Hvis du ikke så det, er det, fordi du ikke vil se det.
Ellers må du mene, jeg lyver.
Uanset hvad, så er det overstået nu.
Er det sådan, du håndterer niggerne?
Lader du enhver ond tanke spire i dem?
Se på dem.
De svælger i det.
De svælger i deres had.
Lader du hånt om det, vil straffen ramme os en mørk nat.
Ønsker du det?
Skal de sorte dyr slagte os som svin, mens vi sover?
Du ejer ikke manddom.
En værre eunuk har ingen set.
Om ikke du vil forsvare mig, så vær i det mindste din byrd til ære -
- og prygl rænkerne ud af dem.
Prygl dem!
Spis.
Tag godt for jer. Og så skal der danses.
Spis, sagde jeg.
Platt?
Er du vågen?
Det er jeg.
Jeg har en bøn til dig. Om en venlig gestus.
Jeg huggede den fra fruen.
- Læg den tilbage. - Den er til dig, Platt.
Af hvilken grund?
Jeg beder dig blot om -
- at tage mit liv.
Før mig ned til sumpens bred.
Grib mig om halsen og hold mig ned under vandet, -
- indtil alt liv er ebbet ud.
Begrav mig så et afsides sted.
Ikke tale om.
- Så grufuldt du dog beskriver det. - Jeg har overvejet det grundigt.
Det er tungsind. Intet andet.
Hvordan kan du fortvivles så såre?
Ved du da ikke det?
Jeg har ingen trøst i dette liv.
Hvis ikke jeg kan købe mig til din nåde, -
- så vil jeg trygle om den.
Der er andre.
- Du må trygle dem. - Jeg trygler dig.
Hvorfor?
Hvorfor dømme mig til fortabelsen med en så ugudelig anmodning?
Gud er vidne her.
Gud er barmhjertig, -
- og han tilgiver barmhjertige gerninger.
Du kommer ikke i Helvede for det.
Gør det.
Gør det, jeg ikke selv har styrke til at gøre.
Det er en plage.
- Det er bomuldsorm. - Det er en plage, ligesom i Bibelen.
To år i træk har Gud sendt en plage over mig.
Hvad har jeg gjort, at Gud hader mig sådan?
Det er det gudløse pak.
De har nedkaldt det her over mig. Jeg forkynder dem Guds ord, -
- og de hedninge nedkalder Guds vrede over mig.
Sataner!
Fanden tage jer!
Fanden tage jer alle sammen!
Hr. dommer.
Hr. Epps.
Det gør mig virkelig ondt at høre om Deres ulykke.
Det afspejles ikke i Deres pris.
Hør her. I er dommer Turners ejendom sæsonen ud, -
- eller til afgrøderne kommer igen.
I skal ikke bringe skam over mig -
- eller nogen bibelske plager over ham. Forstået?
For så får I pisken at smage.
Ud af vognen.
Ned fra verandaen. Her må du ikke være.
- Er det Platt, du hedder? - Ja, herre.
Har du høstet sukkerrør før?
Nej, det har jeg ikke.
Du har talent for det. Er du uddannet?
Nej. Niggere skal arbejde, ikke læse og skrive.
Du spiller fiol.
Ja, det gør jeg.
Willard Yarner, en anden plantageejer, holder fødselsdagsselskab om tre uger.
Jeg vil anbefale dig til ham. Hvad du tjener, må du beholde.
Javel.
Pas godt på dig selv, Platt.
Glædens dag.
En glædens dag.
Kvidens tid er forbi.
Ærbar levevis og bøn har jaget plagen bort.
Så kraftig og hvid som sne i New England.
Og jeg får mine niggere tilbage.
Jeg hører, dommer Turner begunstigede dig.
Besnærede du ham, Platt, med din snu niggerlist?
Du kommer ikke til at stå og drive. Ikke på min jord.
Der er nok at se til!
Ligesom i gamle dage, hvad?
Sikken glæde.
Fryd og glæde!
Lad os finde noget sødt til dig.
- Slik. - Slik?
Åh pluk den bomuld
pluk den bomuld
herren er god nok
åh høst den bomuld
høst den bomuld
- George? - 180 pund.
Patsey?
520 pund.
Sådan, min pige. Dig kan jeg regne med.
- Platt? - 160 pund.
Armsby?
64 pund.
En god dags arbejde skal give omkring 200 pund.
Med tiden skal du nok blive en god plukker, -
- men der skal gøres en indsats.
Gør en indsats.
- Javel. - Før dem ud og pisk dem.
Det er en tragedie.
Hvordan gik det så galt?
Her pukler man i marken som en gemen arbejder.
Jeg kommer fra en langt bedre stand.
- Jeg arbejdede som forvalter. - Det vidste jeg ikke, herre.
Ikke "herre". Bare "Armsby".
Jeg er ikke finere end jer andre.
Hvordan er du havnet her, om jeg må spørge?
Spørg du bare løs.
Jeg blev lidt for forfalden til whisky -
- og lidt for upålidelig i arbejdet.
Men inden du afskriver mig som en drukkenbolt, så lad mig tale min sag.
Hvervet som forvalter er solidt, men det tærer på ånden.
Intet samvittighedsfuldt menneske -
- kan piske et medmenneske dag ud og dag ind uden at sønderlemme sig selv.
Man ender et sted, -
- hvor man enten må opdigte påskud til ikke at blive berørt -
- eller finde et middel at dulme skyldfølelsen med.
Jeg dulmede. Hyppigt.
Jeg lod mig forføre af tilsagn om guld og grønne skove...
...men den slags velsignelser er forbeholdt plantageejerne.
Det er vores andres lod at tjene.
Nu vil jeg bare optjene en net sum, så jeg kan komme hjem.
Udbyttet af mine optrædener.
Det er kun en klatskilling, men det er alt, hvad jeg ejer.
Pengene er dine, hvis du vil gøre mig en tjeneste, -
- men jeg bønfalder dig om ikke at røbe mig, dersom du afslår.
Hvad går tjenesten ud på?
Giv mig først dit ord.
Du har mit æresord.
Opgaven er enkel.
Jeg beder dig blot aflevere et brev på postkontoret i Marksville -
- og lade sagen forblive en ubrydelig hemmelighed.
Jeg har brug for en hjælper.
Jeg gør det.
Og jeg tager imod, hvad du kan betale.
Ved at hjælpe dig bringer jeg mig selv i fare.
Jeg gør det gerne og forlanger kun rimelig betaling herfor.
Skriv dit brev.
Lad os mødes igen om to dage.
Om to dage.
Tak.
Nå, boy...
Jeg kan forstå, jeg har en lærd nigger, -
- der skriver breve -
- og forsøger at få hvide mænd til at poste dem.
Armsby har i dag fortalt mig, -
- at Djævelen er blandt mine niggere.
At der var en, jeg burde holde øje med, -
- som ellers ville stikke af.
Da jeg spurgte hvorfor, -
- sagde han, at du var kommet hen til ham -
- og havde vækket ham midt om natten -
- for at bede ham smugle et brev -
- til Marksville.
Hvad har du at sige til det?
Det er ikke sandt.
Påstår du.
Hvordan skulle jeg kunne skrive uden blæk og papir?
Hvem skulle jeg skrive til? Jeg har ingen venner, der lever mere.
Ham Armsby...
...han er en løgnagtig, fordrukken stodder.
Ville han ikke ansættes som forvalter?
Det må være det.
Han vil bilde Dem ind, at vi pønser på flugt, så De vil forfremme ham.
Han tror, De er godtroende.
Derfor digter han op.
Han har smedet hele denne usande skrøne...
...for at mele sin egen kage.
Det er én stor løgn, herre.
Det er én stor løgn.
Det var satans.
Var han dog bare ikke fri og hvid, Platt.
Var han dog bare ikke fri og hvid.
Solen går ned her
under bjerget
solen går ned her
under bjerget
Edward, giv ham noget vand.
Op med dig!
Op med dig, nigger!
Hvad glor du på?
Pluk videre!
Jeg vil gerne sige et par ord om onkel Abram.
Han var et godt menneske -
- og tog sig godt af os, lige siden vi var små.
Gud elske ham, -
- Gud velsigne ham, og Gud bevare ham.
Amen.
Gik ned til Jordans bredder
Johannes mødte jeg
jeg frygter ej for Fanden mer'
for Johannes døbte mig
jeg sagde
flyd, Jordan, flyd
min sjæl vil stige til Himmerige
og prise Jordans fryd
nogle si'r Johannes var baptist
andre at han var en jødesøn
men jeg si'r Johannes var en prædikant
for det står i Bibelen
jeg sagde flyd, Jordan, flyd
min sjæl vil stige til Himmerige
og prise Jordans fryd
Helt ud til kanten.
Bass?
Næ nej.
Der er ingen skam i at styrke sig mod heden.
Brændevin, skygge...
Det er ikke et vejr for rejsende, hvor hårdføre de end er.
Er det morsomt?
Jeg vil bare gerne være færdig med det arbejde, De har sat mig til -
- og betaler mig for.
Er De utilfreds med noget, må De endelig sige frem.
Når nu De er så ligefrem, vil jeg svare ligefremt.
Det morede mig, at De kerer Dem om mit velbefindende i varmen, -
- mens Deres folks arbejdsforhold...
...er rædselsfulde. Det er meget forkert, hr. Epps.
De er ikke ansatte. De er min ejendom.
- Det siger De med stolthed. - Jeg siger det, som sagen er.
Hvis vi skal drøfte, hvad der er og ikke er sagens kerne, -
- så er jeg nødt til at sige, -
- at der intet retfærdigt eller retsindigt er ved slaveri.
Men det foranlediger et interessant spørgsmål.
Hvilken ret har De i grunden til Deres niggere?
Hvilken ret? Jeg har købt dem.
Jeg har betalt for dem.
Selvfølgelig har De det, og loven tilstår Dem retten at eje niggere.
Men loven lyver.
Tænk, om man vedtog en lov, der fratog Dem Deres frihed.
- Tænk over det. - Det er ganske utænkeligt.
Love bliver ændret, Epps. Universelle sandheder er eviggyldige.
Det er et ubestrideligt faktum, -
- at hvad der er sandt og redeligt, er sandt og redeligt for alle.
Både for hvid og sort.
Sidestiller De mig med en nigger?
Hvad er forskellen for Guds åsyn?
Det svarer til at spørge, hvad der adskiller en hvid mand og en bavian.
Jeg så sådan en i Orleans.
Dens forstand kunne måle sig med enhver af mine niggeres.
Hør nu her, Epps. Niggere er også mennesker.
Tillades de ikke at stile højere end umælende dyr, -
- vil De og Deres slags blive stillet til ansvar derfor.
Der er en svøbe, hr. Epps, -
- en forfærdelig svøbe, der hviler over nationen.
Og regnskabets time skal nok komme.
De nyder at høre Deres egen stemme, Bass.
Mere end nogen anden, jeg kender.
De argumenterer gerne for, at sort og hvid er ét fedt, -
- hvis nogen skulle modsige Dem.
Det ville stå sig godt, hvis De var blandt yankee'er i New England.
Men det er De ikke.
Det er De så afgjort ikke.
Jeg vidste det!
Patsey!
Pats!
Hvor er hun?
Hvor er Pats? Hvor fanden er hun?!
Phebs, hvor er hun?
Hvor er Pats? Hvorfor står du og glor?
- Vi ved ikke noget, herre. - Om hvad?!
- Om hvad? Hvor er hun? - Jeg ved det ikke.
Hun er løbet væk, ikke? Hvor er hun?
- Jeg ved det ikke. - Jo, du ved det. Du ved det!
- Du ved det! - Nej, jeg gør ikke!
Elendige, sorte køtere. I står der, som var I døvstumme.
Tal!
Hun er væk.
Min Pats er væk.
Nå, så du var løbet væk, hvad? Hvor har du været?
- Ingen steder! - Føjer du løgn til dine ugerninger?
Det er sabbatsdagen. Jeg gik en tur for at bede til Gud.
Skal du blande Gud ind i det? Du har været henne hos Shaw.
Nu taler du! Kun løgne får åbenbart din tunge på gled.
Jeg besøgte hr. Shaws plantage.
- Du indrømmer det? - Ja, villigt.
Og ved De hvorfor?
Jeg fik dette her af fru Shaw.
Fru Epps vil end ikke tilstå mig sæbe at vaske mig med.
Jeg stinker så fælt, jeg selv væmmes derved!
500 pund bomuld, -
- dag ind og dag ud!
Mere end nogen anden.
Til gengæld derfor vil jeg være ren. Det er alt, jeg beder om.
Det var dette her, jeg gik til Shaw efter.
Løgnhals.
- Vorherre ved, det er det eneste! - Du er en løgnhals.
De er blindet af Deres egen begærlighed.
Jeg lyver ikke, herre.
Om så De slår mig ihjel, holder jeg på mit.
Jeg skal nok revse dig.
Jeg skal lære dig at rende til Shaw.
Treach!
Hent noget reb.
Edward!
Klæd hende af, og bind hende til pælen.
Du er selv skyld i det, Pats.
Gør det.
Tugt livet ud af hende.
Prygl hende.
Giv hende med pisken!
Platt, du kommer her og prygler hende.
Platt!!
Kom her!
Jeg vil hellere, at det er dig, Platt.
Pisk hende så.
Pisk hende.
Han spiller komedie.
Hun får dårligt en strime.
Det er, hvad dine niggere tager dig for. Et fæ at drive gæk med.
Pisk hende så, Platt!
Pisk hende.
Pisk hende, til huden flås, og kød og blod flyder ligeligt, -
- eller jeg dræber alle niggere, jeg får øje på.
Er det forstået?!
Pisk hende! Pisk hende!!
Indtil jeg siger stop. Jeg har ikke sagt noget.
Giv mig pisken.
Giv mig pisken!
Djævel!
Før eller siden, -
- når en højere retfærdighed går sin gang, -
- skal De komme til at bøde for denne synd!
Synd? Det er ingen synd.
En mand gør, som han lyster, med sin ejendom.
Og lige nu, Platt, føler jeg den største vellyst.
Pas du på, jeg ikke kommer og fornøjer mig yderligere.
Hr. Bass?
Jeg ville høre Dem, hvilken del af landet De kommer fra.
Ikke fra dette land.
Jeg er fra Canada.
- Prøv at gætte, hvor det ligger. - Jeg ved godt, hvor Canada ligger.
Jeg har selv været der.
Montreal, -
- Kingston og Queenston og mange andre steder.
Du er berejst af en slave at være. Hvordan er du havnet her?
Hr. Bass...
Var der nogen retfærdighed til, ville jeg slet ikke være her.
Hvad skal det sige?
Fortæl mig det hele.
Jeg tør ikke fortælle det.
Hvert et ord fra din mund forbliver en dyb hemmelighed.
Deres historie...
Den er ligegodt forbløffende. Og ikke på nogen god måde.
Tror De på retfærdighed, som De har bedyret?
Det gør jeg.
Slaveri er et onde, ingen bør lide under.
Det mener jeg også.
Hvis det er sandt...
...så vil jeg bede Dem...
...bønfalde Dem...
...om at skrive til mine venner i Norden.
Gør dem bekendt med min situation...
...og bed dem indstændigt om at fremsende mit fribrev.
Det ville være...
...en ubeskrivelig lykke...
...at se min hustru...
...og min familie igen.
Jeg har rejst viden om gennem små 20 år.
Min frihed betyder alt for mig.
At jeg frit kan gå herfra i morgen, er mig en stor glæde.
Mit liv har ingen stor betydning for nogen.
Deres lader til at betyde meget for rigtig mange.
Men det, De beder mig om, det skræmmer mig.
Og jeg må tilstå, at jeg er bange.
Både på Deres og egne vegne.
Jeg skal nok skrive det brev. Og skulle det skænke Dem friheden, -
- vil det have været mig en fornøjelse og tillige min pligt.
Vil De være så venlig at række mig de tagspån?
Platt? Hvor er den boy, der kaldes Platt?
Kom her, boy.
Hedder du Platt?
Ja.
Kender du den mand?
Hr. Parker.
Hvabehar?
Hr. Parker.
Den herre modtog et brev fuld af beskyldninger.
Se ret på mig og svar mig sandfærdigt.
- Har du noget andet navn end Platt? - Solomon Northup er mit navn.
- Hvad foregår der, hr. sherif? - Et officielt anliggende.
- Min nigger er mit anliggende. - Det må vente.
- Fortæl om din familie. - Jeg har en hustru og to børn.
- Børnenes navne? - Margaret og Alonzo.
- Din hustrus pigenavn? - Anne Hampton.
- Jeg er den, jeg siger, jeg er. - Hvor skal du hen?
Hvem har givet Dem ret til at blande Dem i mine sager?
Kom her, Platt. Kan du så komme her, boy.
Giv slip på ham. Platt er min nigger!
- Han er hr. Solomon Northup. - Påstår De.
- De kommer her og gør fordringer. - Denne mand er Solomon Northup.
- Han er min, og det holder jeg på. - Det er De i Deres gode ret til.
Ligeledes skal jeg med største glæde ruinere Dem ved domstolen. Slip ham.
Det her er dit værk, Platt. Jeg skal nok komme til bunds i det.
Den nigger er købt og betalt. Det har jeg papir på!
Og vi har papirer, der beviser, at han er fri.
- Du tilhører mig, Platt. - Slip ham.
Din ryg skal få 200 strimer, inden solen går ned!
Platt!
Hent min hest, Treach.
Hold dig fra ham, Pats.
- Vi ses meget snart igen. - Solomon, vi må af sted.
Nej...
Solomon.
Jeg vil gerne undskylde...
...for min fremtoning.
Men jeg har haft...
...en svær tid...
...i de forløbne år.
Margaret.
Alonzo.
Hvem er det?
Han er min ægtemand.
Ægtemand?
Det glæder mig at møde Dem.
- Vi har meget at indhente. - Ja.
Og dette er dit barnebarn.
Solomon Northup Staunton.
Solomon?
Anne...
...tilgiv mig.
Der er intet at tilgive.
Solomon Northup var en blandt ganske få ofre for bortførelse, -
- der blev løst af slaveriet.
Solomon sagsøgte de personer, der stod bag bortførelsen.
Da loven forbød ham at vidne mod hvide mænd i nationens hovedstad, -
- tabte han sagen mod slavefogeden James Burch.
Efter en langvarig retsproces i New York -
- undgik også hans bortførere Hamilton og Brown at blive tiltalt.
I 1853 udgav Solomon bogen "Twelve Years a Slave".
Han tilsluttede sig antislaveribevægelsen, -
- holdt foredrag om slaveri i det nordøstlige USA -
- og hjalp undvegne slaver via The Underground Railroad.
Omstændighederne omkring Solomons død er ukendte.
Oversættelse: Henrik Thøgersen Scandinavian Text Service 2014